दूसरा, इस तरह एक स्टार प्रचारक का इस्तेमाल करने से बीजेपी को फायदा ही हुआ है। अभी हाल ही के दो अवसरों पर ऐसा देखा भी गया। चुनाव-राज्य गुजरात में पीएम मोदी की रैलियों और उनके आक्रामक तेवर ने ने एक बार फिर से राज्य में बीजेपी को स्थापित किया । हार्दिक पटेल, अल्पेश ठाकोर और जिग्नेश मेवानी की मदद से बनाये हुए जातिवादी समीकरण भी बीजेपी के रथ को रोक नहीं सकी। पीएम मोदी की आखिरी क्षणों में की गयी रैलियों की मदद से बीजेपी अपने घर में जीत दर्ज करने में कामयाब रही। एक ऐसी ही रणनीति त्रिपुरा में भी देखी गयी जहां मुख्यमंत्री योगी आदित्यनाथ अपनी रैलियों से मतदाताओं को खासकर वो मतदाता जो नाथ समुदाय के थे उन्हें अपनी ओर करने में सफल रहे थे। योगी एक बड़े कारण रहे जिनकी वजह से पहली बार राज्य में बीजेपी की सरकार बन पायी।